Skalt tú keypa, byggja nýtt ella umvæla bústaðin? Kundi tú hugsað tær at vitað meira um fígging av grønum bústaðarloysnum? Ella hvønn mun tað ger at velja grønt? Anni Isaksen, ráðgevi úr BankNordik og Kári Mortensen, deildarleiðari í orkumálum á Umhvørvisstovuni, greiða frá um hetta og mangt annað á grøna bústaðarwebinarinum. Her á síðuni hava vit savnað nakrar spurningar og svar frá kvøldinum. Í okkara podcastrøð fært tú nøkur skjót og góð ráð um tíni fíggjarligu viðurskifti. Lurta her Webinarið sært tú her Orsakað av tínum cookie-stillingum kunnu vit tíverri ikki vísa tær hetta innihaldið. Vilt tú síggja innihaldið, skalt tú broyta tínar cookie-stillingar. Tað gert tú við at trýsta á ímyndina niðast til vinstru á heimasíðuni. Spurningar og svar Eg eri nýggj á arbeiðamarknaðinum og hugsi um at byggja og keypa bil. Hvørji grøn val skal eg taka? Bjálva húsini væl, so tey ikki brúka ov nógva orku og vel eina grøna hitaloysn. Tað er altíð eitt gott hugskot at toa við ein serfrøðing innan hitaloysnir, sum kann meta um, hvør loysn hóskar best til tín tørv. Eisini er upplagt, at ein keypir ein elbil. Soleiðir kann ein vera við í grøna orkuskiftinum. Nær fái eg Grønt bústaðarlán ella lán til elbil? Tú skalt lúka tær treytir, sum bankin setir fyri at ein kann fáa lán, og fyri at fáa Grønt bústaðarlán, skal bústaðurin hava varandi orku. Treytin fyri at fáa Elbillán er, at talan er um ein elbil, sum skal keypast og ikki ein Hybrid bilur ella ein Plug-in Hybrid bilur. Verður lánið hjá kundum við fjarðhita sjálvvirkandi umlagt til grønt bústaðarlán? Ein skal biðja um tað. BankNordik hevur ongan máta at vita, hvørjar orkuloysnir hvør einstakur hevur. Tískil skal kundin sjálvur biðja um at fáa lánið umlagt til eitt Grønt bústaðarlán. Tosa við veitarar av orkuskipanum, sum kunnu gera einameting av, hvør loysn hóskar best til tín tørv. Tað kann vera trupult hjá einum vanligurm persóni at vita hvør loysn er best egnað. Kann ein fáa Orkulán og Grønt bústaðarlán til summarhús? Ja, ein kann fáa lán til allar ognir, sum eru hitaðar við varandi orku. Gera grønar orkuloysnir nakran mun? Kanningar vísa, at mannaættin dálkar illa, og at hetta hevur eina ávirkan á Jørðina. Grønar loysnir loysa seg fíggjarliga, halda líka leingi og eru umhvørvisvinarligar. Nær og hvar skal skatturin gjaldast, um tað verður keypt ella selt við vinningi fyri eyga? Um ein bústaður er keyptur við tí fyri eyga at verða seldur aftur við vinningi, so er vinningurin skattskyldugur. Tó ongantíð við eini upphædd, sum er hægri enn tann føroyski skatturin á søluvinninginum er.